b'\n_START_ARTICLE_\nSanya Richards-Ross\n_START_SECTION_\nUra\n_START_PARAGRAPH_\nJamaikalaissyntyinen Richards muutti Yhdysvaltoihin 12-vuotiaana ja sai Yhdysvaltain kansalaisuuden 2002. Samana vuonna h\xc3\xa4n voitti Yhdysvaltain high school -mestaruuden 100 metrin juoksussa ja 200 metrin juoksussa sek\xc3\xa4 maan nuorten mestaruuden 200 ja 400 metrin juoksussa. Samana vuonna nuorten MM-kisoissa Kingstonissa h\xc3\xa4n voitti hopeaa 400 metrill\xc3\xa4 ajalla 51,49 sek\xc3\xa4 pronssia 200 metrill\xc3\xa4 ajalla 23,09. H\xc3\xa4n aloitti opintonsa Texasin yliopistossa ja voitti 2003 NCAA-mestaruuden 400 metrill\xc3\xa4. Samana vuonna h\xc3\xa4n voitti my\xc3\xb6s Yhdysvaltain aikuisten mestaruuden 400 metrill\xc3\xa4 ja osallistui Pariisin MM-kisoihin, joissa karsiutui henkil\xc3\xb6kohtaisella matkalla v\xc3\xa4lieriss\xc3\xa4 ajalla 51,32. 4\xc2\xa0\xc3\x97\xc2\xa0400 metrin viestijuoksussa h\xc3\xa4n oli mukana Yhdysvaltain MM-kultaa voittaneessa joukkueessa. Vuonna 2004 h\xc3\xa4n voitti sis\xc3\xa4ratojen NCAA-mestaruuden 400 metrill\xc3\xa4. Ateenan olympialaisissa h\xc3\xa4n sijoittui henkil\xc3\xb6kohtaisella matkalla kuudenneksi ajalla 50,19. Viestiss\xc3\xa4 h\xc3\xa4n oli mukana maansa olympiakultaa voittaneessa joukkueessa._NEWLINE_Richards voitti 2005 Yhdysvaltain mestaruuden 400 metrill\xc3\xa4. H\xc3\xa4n voitti samana MM-hopeaa Helsingin MM-kisoissa ajalla 49,74 ja oli ensimm\xc3\xa4inen IAAF:n yleisurheilufinaalissa ajalla 49,52. Seuraavana vuonna Richards voitti 400 metrill\xc3\xa4 maansa sis\xc3\xa4- ja ulkoratojen mestaruuden. H\xc3\xa4n karsiutui Moskovan sis\xc3\xa4ratojen MM-kisoissa 400 metrin v\xc3\xa4lieriss\xc3\xa4. H\xc3\xa4n oli loppukauden IAAF:n yleisurheilufinaalissa ensimm\xc3\xa4inen 400 metrill\xc3\xa4 ajalla 49,25 ja 200 metrill\xc3\xa4 toinen ajalla 22,17. Yleisurheilun maailmancupissa samana vuonna h\xc3\xa4n voitti sek\xc3\xa4 400 metrin ett\xc3\xa4 200 metrin juoksut. 400 metrill\xc3\xa4 h\xc3\xa4n teki uuden Yhdysvaltain enn\xc3\xa4tyksen ajallaan 48,70._NEWLINE_ _NEWLINE_Osakaan 2007 Richards ei selviytynyt 400 metrille Yhdysvaltain karsintakilpailuista, vaikka h\xc3\xa4nell\xc3\xa4 oli kauden k\xc3\xa4rkitulos maailmassa matkalla. H\xc3\xa4n p\xc3\xa4\xc3\xa4si kuitenkin mukaan 200 metrille, jossa sijoittui Allyson Felixin voittamassa juoksussa viidenneksi. Pitk\xc3\xa4ss\xc3\xa4 viestiss\xc3\xa4 Richards oli kuitenkin mukana ja Yhdysvallat voittikin maailmanmestaruuden joukkueella, jossa Richardsin lis\xc3\xa4ksi olivat Allyson Felix, DeeDee Trotter ja Mary Wineberg. My\xc3\xb6hemmin syksyll\xc3\xa4 h\xc3\xa4n voitti 400\xc2\xa0metri\xc3\xa4 IAAF:n yleisurheilufinaalissa._NEWLINE_Pekingiss\xc3\xa4 2008 Richards j\xc3\xa4i 400 metrill\xc3\xa4 kolmanneksi. H\xc3\xa4n johti viel\xc3\xa4 noin 30 metri\xc3\xa4 ennen maalia, mutta kova aloitus vaikutti liikaa. Richardsin askel hiipui ja loppusuoralla nopeammat Christine Ohuruogu ja Shericka Williams meniv\xc3\xa4t ohi Richardsista. Ohuruogu voitti olympiakultaa. 4\xc3\x97400 metrin viestiss\xc3\xa4 h\xc3\xa4n voitti olympiakultaa Yhdysvaltain joukkueessa. H\xc3\xa4n voitti Yhdysvaltojen-mestaruuden 400 metrill\xc3\xa4. IAAF:n yleisurheilufinaalissa h\xc3\xa4n voitti sek\xc3\xa4 200 ett\xc3\xa4 400\xc2\xa0metri\xc3\xa4._NEWLINE_Berliiniss\xc3\xa4 2009 Richards voitti maailmanmestaruuden 400 metrill\xc3\xa4 ajalla 49,00. Pitk\xc3\xa4ss\xc3\xa4 viestiss\xc3\xa4 h\xc3\xa4n juoksi ankkuriosuuden Yhdysvaltojen kultajoukkueessa. IAAF:n yleisurheilufinaalissa h\xc3\xa4n voitti 400\xc2\xa0metri\xc3\xa4 ja oli 200\xc2\xa0metrill\xc3\xa4 toinen. Lis\xc3\xa4ksi h\xc3\xa4n voitti maansa mestaruuden 400 metrill\xc3\xa4. Daegun MM-kilpailuissa 2011 h\xc3\xa4n sijoittui 400 metrill\xc3\xa4 seitsem\xc3\xa4nneksi ajalla 51,32. 4\xc3\x97400 metrin viestiss\xc3\xa4 h\xc3\xa4n juoksi aloitusosuuden maailmanmestaruuden voittaneessa Yhdysvaltain joukkueessa. Istanbulin sis\xc3\xa4ratojen MM-kilpailuissa 2012 h\xc3\xa4n voitti 400 metrin maailmanmestaruuden ajalla 50,79 ja sai hopeaa 4\xc2\xa0\xc3\x97\xc2\xa0400 metrin viestiss\xc3\xa4. H\xc3\xa4n voitti my\xc3\xb6s sis\xc3\xa4ratojen Yhdysvaltojen-mestaruuden 400 metrill\xc3\xa4._NEWLINE_Richards-Ross voitti 2012 maansa olympiakarsinnoissa 400 metri\xc3\xa4. Lontoon olympialaisissa h\xc3\xa4n voitti 400 metrill\xc3\xa4 kultaa ajalla 49,55. 4\xc2\xa0\xc3\x97\xc2\xa0400\xc2\xa0metrin viestiss\xc3\xa4 h\xc3\xa4n juoksi ankkuriosuuden Yhdysvaltojen kultajoukkueessa. 200 metrill\xc3\xa4 h\xc3\xa4n sijoittui viidenneksi. H\xc3\xa4n saavutti IAAF World Relays -kilpailuissa kultaa 4\xc2\xa0\xc3\x97\xc2\xa0400 metrin viestiss\xc3\xa4 2014 ja hopeaa sekamatkaviestiss\xc3\xa4 (1\xc2\xa0200 m + 400 m + 800 m + 1\xc2\xa0600 m) 2015. Pekingin MM-kilpailuissa 2015 h\xc3\xa4n sai hopeaa 4\xc2\xa0\xc3\x97\xc2\xa0400\xc2\xa0metrin viestiss\xc3\xa4._NEWLINE_2016 olympiakarsinnoissa h\xc3\xa4n loukkasi kinnerj\xc3\xa4nteens\xc3\xa4 ja vamma pakotti h\xc3\xa4net lopettamaan uransa.'